CELEX: 32007R1417
Language: lv
Date: 2007-11-28 00:00:00
Title: Komisijas Regula (EK) Nr. 1417/2007 ( 2007. gada 28. novembris ) par atsevišķu preču klasifikāciju kombinētajā nomenklatūrā

4.12.2007   
            
            
               LV
            
            
               Eiropas Savienības Oficiālais Vēstnesis
            
            
               L 316/4
            
         
      KOMISIJAS REGULA (EK) Nr. 1417/2007
   (2007. gada 28. novembris)
   par atsevišķu preču klasifikāciju kombinētajā nomenklatūrā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jānosaka pasākumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnīgi vai daļēji balstās uz to vai pievieno tai kādas papildu apakšnodaļas un ir izveidota ar īpašiem Kopienas noteikumiem.
            
         
               (3)
            
            
               Ievērojot minētos vispārīgos noteikumus, pielikuma tabulas 1. ailē aprakstītās preces jāklasificē saskaņā ar KN kodiem, kas norādīti 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka persona, kuras rīcībā ir saistošā izziņa par tarifu, ko attiecībā uz preču klasifikāciju kombinētajā nomenklatūrā ir izdevušas dalībvalstu muitas iestādes, bet kas neatbilst šīs regulas noteikumiem, var turpināt to izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodiem, kas norādīti tabulas 2. ailē.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 28. novembrī
      
         
            Komisijas vārdā —
         
            Komisijas loceklis
         
         László KOVÁCS
         
      
   
   
      (1)  OV L 256, 7.9.1987., 1. lpp. Regulā jaunākie grozījumi izdarīti ar Komisijas Regulu (EK) Nr. 1352/2007 (OV L 303, 21.11.2007., 3. lpp.).
   
      (2)  OV L 302, 19.10.1992., 1. lpp. Regulā jaunākie grozījumi izdarīti ar Padomes Regula (EK) Nr. 1791/2006 (OV L 363, 20.12.2006., 1. lpp.).
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Nagu dekorēšanas komplekts sastāv no:
                              
                                           
                                       
                                       
                                          48 mākslīgiem nagiem,
                                       
                                    
                                           
                                       
                                       
                                          mazas līmes tūbiņas,
                                       
                                    
                                           
                                       
                                       
                                          nagu vīlītes,
                                       
                                    
                                           
                                       
                                       
                                          manikīra kociņa un
                                       
                                    
                                           
                                       
                                       
                                          dekoratīvām uzlīmēm nagiem.
                                       
                                    Mākslīgie plastmasas lējuma nagi ir pieejami dažādos izmēros.
                              Komplekts ir iesaiņots pārdošanai mazumtirdzniecībā.
                           
                        
               
                  3926 90 97
               
               
                  Klasifikācija ir noteikta, pamatojoties uz KN interpretācijas vispārīgajiem noteikumiem Nr. 1, Nr. 3 b) un Nr. 6, kā arī KN kodu 3926, 3926 90 un 3926 90 97 aprakstiem.
                  Attēlotie piederumi veido komplektu 3. b) vispārīgo interpretācijas noteikumu nozīmē.
                  Komplekts nesatur manikīra izstrādājumus apakšpozīcijas 3304 30 00 izpratnē, jo tie papildus satur mākslīgos nagus, ko pielīmē uz pirkstu nagiem, un tajā nav ietverti manikīra līdzekļi, kas ir roku un dabisko nagu vienkāršai kopšanai un izskaistināšanai (Harmonizētās sistēmas 3304 pozīcijas skaidrojumu B) punkts).
                  Komplektā ir dažādi izstrādājumi, un tas jāklasificē apakšpozīcijā 3926 90 97 atbilstoši mākslīgo nagu plastmasas materiālam, kas piešķir komplektam tā pamatiezīmes.
               
            
                  
                              2.
                           
                           
                              Mākslīgie plastmasas lējuma nagi.
                              Tie ir paredzēti pielīmēšanai pie dabīgajiem nagiem, izmantojot akrila nostiprināšanas šķīdumu.
                              Tie ir iesaiņoti pa 50, vienāda izmēra.
                           
                        
               
                  3926 90 97
               
               
                  Klasifikācija ir noteikta, pamatojoties uz KN interpretācijas vispārīgajiem noteikumiem Nr. 1 un Nr. 6, kā arī KN kodu 3926, 3926 90 un 3926 90 97 aprakstiem.
                  Izstrādājumi nav uzskatāmi par apakšpozīcijā 3304 30 00 klasificētajiem manikīra izstrādājumiem, jo tiem pievienoti mākslīgie nagi, kas jāuzlīmē uz pirkstu naga, un tie nav manikīra līdzekļi, kas ir roku un dabisko nagu vienkāršai kopšanai un izskaistināšanai (Harmonizētās sistēmas 3304 pozīcijas skaidrojomu B) punkts).
                  Tāpēc tie jāklasificē kā citi plastmasas piederumi apakšpozīcijā 3926 90 97 atbilstoši to materiālam.
               
            
                  
                              3.
                           
                           
                              Nostiprināšanas šķīdums sastāv no:
                              
                                           
                                       
                                       
                                          etilciānakrilāta,
                                       
                                    
                                           
                                       
                                       
                                          silīcija dioksīda,
                                       
                                    
                                           
                                       
                                       
                                          polimetilmetakrilāta,
                                       
                                    
                                           
                                       
                                       
                                          kaliksarēna,
                                       
                                    
                                           
                                       
                                       
                                          hidrohinona,
                                       
                                    
                                           
                                       
                                       
                                          triglicerīdiem.
                                       
                                    Šķīdums ir veidots tā, lai pie dabīgajiem nagiem pielīmētu plastmasas lējuma mākslīgo nagu galiņus. Tas lēni sacietē, pieļauj mākslīgo nagu veidošanu.
                              Šķīdums ir pildīts mazās tūbiņās ar uzgaļiem, lai viegla un precīza izmantošana. Neto masa nepārsniedz 1 kg.
                           
                        
               
                  3506 10 00
               
               
                  Klasifikācija ir noteikta, pamatojoties uz KN interpretācijas vispārīgajiem noteikumiem Nr. 1 un Nr. 6, kā arī KN kodu 3506 un 3506 10 00 aprakstiem.
                  Izstrādājumu neuzskata par daļu no manikīra vai pedikīra līdzekļiem no pozīcijas 3304.
                  Izstrādājums ir līme vai saistviela saskaņā ar pozīciju 3506.